होम्योपैथिक इलाज में रोग को जड़ से मिटाने के लिए पहले उसे बढ़ाते हैं. अपने शहर के विकास का हाल भी कुछ ऐसा ही हो गया है. कुंभ के लिए शहर को चमकाने की कवायद चल रही है. लेकिन इस चक्कर में जो हाल हो गया है, वह हर शहरवासी के लिए दर्दभरा अनुभव हो गया है. हालांकि शहर के चमक जाने की उम्मीद लिए हर शहरवासी हंसते-हंसते हर सितम सहता जा रहा है. आइए जानते हैं शहर में विकास की क्या रफ्तार है और इससे शहरवासियों की सेहत और जेब पर क्या असर पड़ रहा है.